Hos Kattens Værn i Aalborg er der 75 firbenede beboere, men normalt er kun plads til 50. - Jeg har været her i syv år, og i den periode har vi aldrig haft så mange killinger, som vi har nu, siger internatsleder og katteinspektør Christian Poulsen fra Kattens Værn Aalborg til Nordjyske.dk. Kattene er nødvendigvis ikke herreløse, men fordi de ikke har nogen øremærkning, er det umuligt at finde kattenes ejere. Derfor arbejder Kattens Værn på at gøre øremærkning lovpligtigt. - Hvis alle katte var øremærket, kunne vi finde frem til ejeren gennem det danske katteregister. Vi kunne sørge for, at katten kom sikkert hjem. Det ville være bedre for både ejeren og katten, siger Christian Poulsen til Nordjyske.dk. - I dag skal hunde være registeret, så vi mener, at de samme regler burde gælde for katte, siger Christian Poulsen.

Opsummering:
Der er for mange katte i Aalborg. Hos Kattens Værn mener man, at øretatoveringer vil hjælpe på problemet.